Document ID: 31979L0007

Reference:
EUR-Lex - 31979L0007 - FI
Avis juridique important
|
31979L0007
Neuvoston direktiivi 79/7/ETY, annettu 19 päivänä joulukuuta 1978, miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä
Virallinen lehti nro L 006 , 10/01/1979 s. 0024 - 0025 Suomenk. erityispainos Alue 5 Nide 2 s. 0111  Kreikank. erityispainos: Luku 05 Nide 3 s. 0160  Ruotsink. erityispainos Alue 5 Nide 2 s. 0111  Espanjank. erityispainos: Luku 05 Nide 2 s. 0174  Portugalink. erityispainos: Luku 05 Nide 2 s. 0174
NEUVOSTON DIREKTIIVI,annettu 19 päivänä joulukuuta 1978,miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä (79/7/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettämiesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9 päivänä helmikuuta 1976 annetun neuvoston direktiivin 76/207/ETY(4) 1 artiklan 2 kohdan mukaan, jotta varmistetaan tasa-arvoisen kohtelun periaatteen asteittainen toteuttaminen sosiaaliturvaa koskevissa kysymyksissä, neuvosto antaa komission ehdotuksesta säännökset sen sisällöstä, soveltamisalasta ja järjestelyistä sen soveltamiseksi; perustamissopimuksessa ei ole määräyksiä tähän tarvittavasta erityisestä toimivallasta,tasa-arvoisen kohtelun periaate sosiaaliturvaa koskevissa kysymyksissä on ensiksi toteutettava niissä lakisääteisissä järjestelmissä, jotka antavat turvaa sairastumisen, työkyvyttömyyden, vanhuuden, työtapaturmien, ammattitautien ja työttömyyden varalta, sekä sosiaalihuollossa niiltä osin kuin sillä täydennetään edellä mainittuja järjestelmiä tai korvataan ne, jatasa-arvoisen kohtelun periaatteen toteuttaminen sosiaaliturvaa koskevissa kysymyksissä ei estä soveltamasta naisten suojelua äitiyden perusteella koskevia säännöksiä; tästä jäsenvaltiot voivat antaa naisia koskevia erityissäännöksiä eriarvoisen kohtelun poistamiseksi,ON ANTANUT TÄMÄN DIREKTIIVIN:1 artikla Tämän direktiivin tarkoituksena on asteittain toteuttaa 3 artiklassa tarkoitetussa sosiaaliturvassa ja muussa sosiaalisessa suojelussa miesten ja naisten tasa-arvoisen kohtelun periaate, jäljempänä "tasa-arvoisen kohtelun periaate".2 artikla Tätä direktiiviä sovelletaan työtä tekevään väestöön, mukaan lukien itsenäiset ammatinharjoittajat, sellaiset työntekijät ja itsenäiset ammatinharjoittajat, joiden työnteko on keskeytynyt sairauden, tapaturman tai muunlaisen kuin vapaaehtoisen työttömyyden vuoksi, sekä työnhakijat, sekä eläkkeellä oleviin tai työkyvyttömiin työntekijöihin ja itsenäisiin ammatinharjoittajiin.3 artikla 1. Tätä direktiiviä sovelletaan:a) lakisääteisiin järjestelmiin, jotka antavat turvaa seuraavien tapausten varalta:- sairaus,- työkyvyttömyys,- vanhuus,- työtapaturmat ja ammattitaudit,- työttömyys;b) sosiaalihuoltoon niiltä osin kuin sillä täydennetään a alakohdassa tarkoitettuja järjestelmiä tai korvataan ne.2. Tätä direktiiviä ei sovelleta jälkeenjääneille suoritettavia etuuksia koskeviin säännöksiin eikä perhe-etuuksia koskeviin säännöksiin muissa kuin niissä tapauksissa, joissa perhe-etuuksia myönnetään lisäetuuksina 1 kohdan a alakohdassa tarkoitettujen tapausten johdosta.3. Jotta varmistetaan tasa-arvoisen kohtelun periaatteen toteuttaminen ammatillisissa järjestelmissä, neuvosto antaa komission ehdotuksesta säännökset sen sisällöstä, soveltamisalasta ja järjestelyistä sen soveltamiseksi.4 artikla 1. Tasa-arvoisen kohtelun periaatteella tarkoitetaan, että minkäänlaista sukupuoleen perustuvaa syrjintää ei saa esiintyä välittömästi eikä välillisesti etenkään siviilisäädyn tai perheaseman perusteella eikä varsinkaan, kun on kysymyksessä:- järjestelmien soveltamisala ja niiden piiriin pääsemisen edellytykset;- velvollisuus osallistua rahoitukseen ja maksuosuuksien laskentaperusteet;- etuuksien, aviopuolisosta ja huollettavista johtuvat lisät mukaan lukien, laskentaperusteet sekä etuuksiin olevan oikeuden kestoa ja jatkumista koskevat edellytykset.2. Tasa-arvoisen kohtelun periaate ei rajoita naisten suojelua äitiyden perusteella koskevien säännösten soveltamista.5 artikla Jäsenvaltioiden on toteutettava tarvittavat toimenpiteet sen varmistamiseksi, että kaikki tasa-arvoisen kohtelun periaatteen vastaiset lait, asetukset ja hallinnolliset määräykset kumotaan.6 artikla Jäsenvaltioiden on kansallisissa oikeusjärjestyksissään toteutettava tarvittavat toimenpiteet, jotta jokainen, joka katsoo joutuneensa loukatuksi sen vuoksi, että tasa-arvoisen kohtelun periaatetta ei ole noudatettu, voi esittää vaatimuksensa tuomioistuimessa mahdollisesti ensin saatettuaan asian muun toimivaltaisen viranomaisen käsiteltäväksi.7 artikla 1. Tämä direktiivi ei rajoita jäsenvaltioiden oikeutta jättää sen soveltamisalan ulkopuolelle:a) eläkeiän määrittelyä vanhuus- ja työeläkkeen myöntämiseksi sekä sen mahdollisia vaikutuksia muihin etuuksiin;b) lapsia kasvattaneille henkilöille myönnettäviä, vanhuuseläkejärjestelmään kuuluvia etuuksia; oikeutta etuuksiin jaksoilta, joiden aikana työnteko on ollut keskeytyneenä lasten kasvattamisen vuoksi;c) vanhuus- tai työkyvyttömyysetuuksien myöntämistä vaimon johdettujen oikeuksien nojalla;d) pitkäaikaiseen työkyvyttömyyteen, vanhuuteen, työtapaturmaan tai ammattitautiin perustuvien lisien myöntämistä elatuksesta riippuvaiselle vaimolle;e) seurauksia, jotka johtuvat siitä, että ennen tämän direktiivin antamista on käytetty valintamahdollisuutta, josta seuraa, että lakisääteiseen järjestelmään kuuluvia oikeuksia ei saada tai että lakisääteiseen järjestelmään kuuluviin velvoitteisiin ei sitouduta.2. Jäsenvaltioiden on säännöllisesti tarkasteltava 1 kohdan mukaisesti soveltamisalan ulkopuolelle jätettyjä kysymyksiä arvioidakseen, onko niiden pysyttäminen soveltamisalan ulkopuolella niissä tapahtuneen sosiaalisen kehityksen kannalta perusteltua.8 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan kuuden vuoden kuluessa sen tiedoksi antamisesta. Niiden on ilmoitettava tästä komissiolle viipymättä.2. Jäsenvaltioiden on toimitettava tässä direktiivissä tarkoitetuista kysymyksistä antamansa lait, asetukset ja hallinnolliset määräykset, myös 7 artiklan 2 kohdan mukaisesti toteutetut toimenpiteet, kirjallisina komissiolle.Niiden on ilmoitettava komissiolle seikoista, joiden vuoksi 7 artiklan 1 kohdassa tarkoitettuja kysymyksiä koskevia voimassa olevia säännöksiä pysytetään, sekä mahdollisuuksista arvioida niitä myöhemmin.9 artikla Seitsemän vuoden kuluessa tämän direktiivin tiedoksi antamisesta jäsenvaltioiden on annettava komissiolle kaikki tiedot, jotka se tarvitsee voidakseen laatia tämän direktiivin täytäntöön panemisesta neuvostolle annettavan kertomuksen ja tehdä ehdotuksia tasa-arvoisen kohtelun periaatteen toteuttamisen mahdollisesti edellyttämiksi jatkotoimenpiteiksi.10 artikla Tämä direktiivi on osoitettu kaikille jäsenvaltioille.Tehty Brysselissä 19 päivänä joulukuuta 1978.Neuvoston puolestaPuheenjohtajaH.D. GENSCHER(1) EYVL N:o C 34, 11.2.1977, s. 3(2) EYVL N:o C 299, 12.12.1977, s. 13(3) EYVL N:o C 180, 28.7.1977, s. 36(4) EYVL N:o L 39, 14.2.1976, s. 40

Summary:
Sosiaaliturva – miesten ja naisten tasa-arvoinen kohtelu
Sosiaaliturva – miesten ja naisten tasa-arvoinen kohtelu
 
TIIVISTELMÄ ASIAKIRJASTA:
Direktiivi 79/7/ETY – miesten ja naisten tasa-arvoisen kohtelun periaatteen asteittainen toteuttaminen sosiaaliturvaa koskevissa kysymyksissä
DIREKTIIVIN TARKOITUS
Direktiivillä pyritään takaamaan miesten ja naisten tasa-arvoisen kohtelun periaatteen noudattaminen sosiaaliturvaa koskevissa kysymyksissä.
TÄRKEIMMÄT KOHDAT
Direktiiviä sovelletaanlakisääteisiin sosiaaliturvajärjestelmiin, jotka antavat turvaa sairauden, työkyvyttömyyden, työtapaturmien ja ammattitautien, työttömyyden ja vanhuuteen liittyvien riskien varalta  sosiaalihuoltoon, joka täydentää perusjärjestelmiä tai korvaa ne.  Sitä ei sovelleta jälkeenjääneille maksettavia etuuksia eikä perhe-etuuksia koskeviin järjestelmiin.
Tasa-arvoisen kohtelun periaate
Tasa-arvoisen kohtelun periaate suojaa Euroopan kansalaisia sukupuoleen perustuvalta välittömältä* ja välilliseltä*syrjinnältä, kun kysymyksessä ovatjärjestelmien soveltamisala ja niiden piiriin pääsemisen edellytykset  velvollisuus osallistua rahoitukseen ja maksuosuuksien laskentaperusteet  etuuksien laskentaperusteet sekä etuuksiin olevan oikeuden kestoa ja jatkumista koskevat edellytykset.  Raskaana olevien naisten suojelemiseksi voidaan antaa erityissäännöksiä.
Eläkkeelle jääminen ja eläkkeet
EU-maat voivat jättää direktiivin soveltamisalan ulkopuolelleeläkeiän määrittelyn  lapsia kasvattaneille eläkeläisille myönnettävät etuudet, erityisesti jaksoilta, joiden aikana työnteko on ollut keskeytyneenä  vanhuus- tai työkyvyttömyysetuuksien myöntämisen puolison johdettujen oikeuksien nojalla  pitkäaikaisten etuuksien myöntämisen puolison työkyvyttömyyden, vanhuuden, työtapaturman tai ammattitaudin perusteella  ennen tämän direktiivin antamista käytettävän valintamahdollisuuden, erityisesti mahdollisuuden siihen, että lakisääteiseen järjestelmään kuuluvia oikeuksia ei saada tai lakisääteiseen järjestelmään kuuluviin velvoitteisiin ei sitouduta.  EU-maat tarkastelevat sosiaalisen kehityksen perusteella säännöllisesti tarvetta pitää nämä asiat soveltamisalan ulkopuolella.
MISTÄ ALKAEN DIREKTIIVIÄ SOVELLETAAN?
Direktiivi oli saatettava EU-maissa osaksi lainsäädäntöä vuoteen 1984 mennessä.
TAUSTAA
Lisätietoja:Sosiaaliturva ja eläke (Euroopan komissio).  
KESKEISET TERMIT
Välitön syrjintä: tilanne, jossa henkilöä kohdellaan epäsuotuisammin kuin jotakuta muuta kohdellaan, on kohdeltu tai kohdeltaisiin vertailukelpoisessa tilanteessa.
Välillinen syrjintä: tilanne, jossa näennäisesti puolueeton sääntö, peruste tai käytäntö saattaa henkilöt näiden sukupuolen perusteella erityisen epäedulliseen asemaan toiseen sukupuoleen verrattuna, paitsi jos kyseisellä säännöllä, perusteella tai käytännöllä on puolueettomasti perusteltavissa oleva oikeutettu tavoite ja tavoitteen saavuttamiseksi käytetyt keinot ovat asianmukaisia ja tarpeellisia.
ASIAKIRJA
Neuvoston direktiivi 79/7/ETY, annettu 19 päivänä joulukuuta 1978, miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä (EYVL L 6, 10.1.1979, s. 24–25)
Viimeisin päivitys: 26.06.2018